pellagra
Pellagra er en mangelsygdom, der optræder ved utilstrækkelig indtagelse af niacin.
Sygdommen blev beskrevet i 1700-tallet og blev i bakteriologiens banebrydende år i 1800-tallet betragtet som en infektionssygdom.
I 1914 påviste den amerikanske læge J. Goldberger (1874-1929), at pellagra kunne behandles med bl.a. gær, mælk og oksekød. I 1937 blev det opklaret, at dette skyldtes disse fødemidlers indhold af niacin.